Spoštovani starši!

Vlada RS je sprejela Okvirni načrt sproščanja omejitvenih ukrepov, s katerim postopoma odpravlja omejitve na področju vrtcev.

Tako bomo v ponedeljek, 18. 5. 2020 ponovno odprli vrata našega vrtca, vendar pod posebnimi pogoji in v skladu s priporočili Zavoda RS za šolstvo (ZRSŠ), Nacionalnega inštituta za javno zdravje (NIJZ) in ostalih strokovnih inštitucij.

Otroke bomo skladno s smernicami razdelili v manjše skupine (8 otrok 1. starostno obdobje, 10 otrok 2. starostno obdobje), zato nujno potrebujemo vaše sodelovanje.

**Prosimo, da do torka, 12. 5. 2020, sporočite, ali boste svojega otroka vključili nazaj v vrtec.**

V primeru, da boste otroka pripeljali v vrtec, izpolnite spodnje podatke in jih pošljite vzgojiteljici vašega otroka po e-pošti.

**Ime in priimek otroka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki obiskuje vrtec v Stopičah, na Dolžu, v Podgradu,** (obkroži lokacijo), **v skupini \_\_\_\_\_\_\_\_\_\_\_\_\_\_\_\_\_\_\_\_\_\_\_\_ bo prihajal-a v vrtec od ponedeljka, 18. 5. 2020 dalje, od \_\_\_\_\_\_\_\_ure do \_\_\_\_\_\_\_\_\_ure.**

Za vključitev otroka v vrtec **morate podpisati IZJAVO o zdravstvenem stanju vašega otroka**, ki jo pošiljamo **v priponki**. Pozorno jo preberite, izpolnjeno in podpisano oddajte vzgojiteljici takrat, ko boste pripeljali otroka v vrtec. Brez podpisane »Izjave staršev pred vstopom otroka v vrtec ob sproščanju ukrepov za zajezitev širjenja COVID-19« otroka v vrtec ne bomo sprejeli.

V nadaljevanju vas obveščamo, da je RSK (razširjeni strokovni kolegij) za pediatrijo,  v sodelovanju s predstojniki Služb in Kliničnih oddelkov Pediatrične klinika pripravil seznam **otrok z zdravstvenimi omejitvami**, katerim **odsvetujejo vrnitev v vrtec**. Prav tako  **odsvetujejo vrnitev v vrtec** tistim otrokom, ki prihajajo iz družin, kjer je drug otrok, mladostnik ali odrasla oseba, ki ima zdravstvene omejitve.

Sklep RSK z naštetimi obolenji vam pošiljamo **v priponki.**

Starši, posvetujte se  z izbranim osebnim zdravnikom - specialistom pediatrije oz. izbranim osebnim zdravnikom – specialistom splošne oz. družinske medicine o možnosti ponovnega vključevanja v vrtec.

Starši, ki boste otroka s tem dnem vključili v vrtec, boste dolžni plačati vrtec.

Zaradi povsem drugačne organizacije dela vrtca, bomo zelo hvaležni vašega hitrega odziva.

Natančna navodila o organizaciji, protokole ravnanj in druge pomembne informacije bomo sproti objavljali na naši spletni strani v prihodnjih dneh. Prosimo vas, da se z njimi seznanite.

Ohranjajte zdravje in bodite dobro!

Stopiče, 11. 5. 2020 Ravnateljica

mag. Mateja Andrejčič, l.r.